open-index/open-wikipedia-markdown huggingface dataset:
एंटेरोबैक्टीरियेलीस

**एंटेरोबैक्टीरियेलीस** (Enterobacteriales) ग्राम-ऋणात्मक बैक्टीरिया का एक जीववैज्ञानिक गण है जिसमें केवल एक कुल शामिल है, एंटेरोबैक्टीरियेसिए (Enterobacteriaceae)।

## इन्हें भी देखें
* गामाप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया

## सन्दर्भ

*
श्रेणी:गामाप्रोटियोबैक्टीरिया
श्रेणी:ग्राम-ऋणात्मक बैक्टीरिया
इण्डियन यूनियन मुस्लिम लीग

** इण्डियन यूनियन मुस्लिम लीग ** (आईयूएमएल), सामान्य तौर पर मुस्लिम लीग नाम से मशहूर, भारत की एक राजनैतिक पार्टी है जिसे भारतीय चुनाव आयोग ने केरल राज्य के दल के रूप में मान्यता दे रखी है।

## इतिहास
इण्डियन यूनियन मुस्लिम लीग का गठन तो १० मार्च  १९४८ को हुआ परन्तु इसका इतिहास और पहले से है जो अखिल भारतीय मुस्लिम लीग के गठन के साथ शुरुआत होता है। जिसने पाकिस्तान बनवाने में सक्रिय भूमिका निभाई। अंग्रेजों से मुक्त होने पर और पाकिस्तान के बन जाने के बाद मुस्लिम लीग कई दलों में बंट गई और यह इसकी कमजोरी का बहुत बड़ा कारण बना। पाकिस्तान में मुस्लिम लीग नाम के कई संगठन आज भी कार्य कर रहे हैं। १९४८ में भारत में इण्डियन यूनियन मुस्लिम लीग का गठन हुआ जो पिछडे़ हुए मुसलमानों के हित के लिए काम करती आ रही है।

## मुस्लिम लीग की नीतियां एवं उद्देश्य
* यह मुसलमानों के लिए अंग्रेजी, अरबी, और उर्दू शिक्षा की पक्षधर है।
* मुस्लिमों को भारत में आरक्षण मिले।
* भारत को हिन्दू राष्ट्र बनने से रोकना।
* मुसलमानों में भाईचारा और एकता कायम करना।
* इस्लाम के अनुसार जीवन पद्धति बनाना।

## सन्दर्भ

श्रेणी:भारत के राजनीतिक दल
सुरेश पचौरी

**सुरेश पचौरी **(जन्म: ८ अगस्त १९५२) मध्य प्रदेश राज्य से एक भारतीय राजनीतिज्ञ, भारत सरकार के पूर्व मंत्री एवं भारतीय राष्ट्रीय कांग्रेस के एक वरिष्ठ नेता हैं। 

## राजनीतिक सफर
सुरेश पचौरी मध्य प्रदेश से कांग्रेस के वरिष्ठ नेता हैं। उन्होंने 1972 में भारतीय युवा कांग्रेस के एक कार्यकर्ता के रूप में राजनीति में प्रवेश किया, और फिर 1981-83 के समय मध्यप्रदेश युवा कांग्रेस के महासचिव रहे। तद्पश्चात 1984-85 में युवा कांग्रेस के अध्यक्ष रहे। १९८५-८८ के दौरान भारतीय युवा कांग्रेस के महासचिव का कार्यभार संभाला। 1984 में वह राज्य सभा में प्रथम बार निर्वाचित हुए एवं उसके उपरांत १९९०, १९९६ और २००२ में पुनर्निर्वाचित हुए। 1995-96 में उन्हें रक्षा मंत्रालय में राज्यमंत्री का पद दिया गया। इसके अतिरिक्त उन्होंने राज्य मंत्री के रूप में मंत्रालय के कार्मिक, लोक शिकायत और पेंशन और संसदीय कार्य मंत्रालय में भी 24 मई 2004 से 6 अप्रैल 2008 तक सेवाएं दी। इसके बाद 14 फरवरी 2008 से 5 अप्रैल 2011 तक मध्य प्रदेश कांग्रेस कमेटी की अगुवाई की। वर्तमान में वे अखिल भारतीय कांग्रेस कमिटी के अनुसंधान और समन्वय विभाग के संयोजक हैं।

## संदर्भ

श्रेणी:1952 में जन्मे लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:जीवित लोग
वेटिंग फ़ॉर अ वीज़ा

**वेटिंग फॉर अ वीजा** नामक भीमराव आम्बेडकर ने अंग्रेजी में अपनी आत्मकथा लिखी थी। इसकी पृष्ठ संख्या 20 एवं लेखन का सन 1935-36 हैं। वेटिंग फॉर अ वीजा के संपादक प्रो॰ फ्रांसेज डब्ल्यू प्रिटचेट ने आंतरिक साक्ष्यों के आधार पर अनुमान लगाया है कि यह 1935 या 1936 की रचना है। इसमें अम्बेडकर द्वारा उनके हस्तलेख में तैयार की गई अस्पृश्यता के साथ अपने अनुभवों से संबंधित यादें शामिल हैं। ‘वेटिंग फॉर अ वीजा’ का पहला प्रकाशन पीपुल्स एजुकेशन सोसायटी द्वारा 1990 में हुआ था। इसकी पांडुलिपि भी वहीं उपलब्ध है। इसे अमेरिका के कोलंबिया विश्वविद्यालय में पाठ्यपुस्तक के तौर पर पढ़ाया जाता है। अंग्रेजी से इसका हिन्दी अनुवाद सविता पाठक ने किया है।

## इन्हें भी देखें
* भीमराव आम्बेडकर द्वारा लिखित किताबें व अन्य रचनाएँ
* भगवान बुद्ध और उनका धम्म
* जाति प्रथा का विनाश

## सन्दर्भ

श्रेणी:भीमराव आम्बेडकर द्वारा लिखित पुस्तकें
श्रेणी:आत्मकथाएँ
श्रेणी:1935
श्रेणी:1936
श्रेणी:अंग्रेजी साहित्य
श्रेणी:1990
जठरांत्र वनस्पति

**जठरांत्र सूक्ष्मवनस्पति** (gut microflora) या **जठरांत्र वनस्पति** (gut flora) या **जठरांत्र सूक्ष्मबायोटा** (gut microbiota) मानवों व अन्य प्राणियों के जठरांत्र क्षेत्र (आँत इत्यादि) में रहने वाली सूक्ष्मजीवी जातियों को सामूहिक रूप से कहा जाता है। मानवों और उनमें रहने वाले सूक्ष्मजीविओं में आपसी पारस्परण का सम्बन्ध होता है। उदाहरण के लिए कुछ जातियाँ आहारीय रेशों का किण्वन द्वारा पाचन करने में सहायक होती हैं जबकि उन्हें भी इसके द्वारा अपना आहार मिलता है।

## इन्हें भी देखें
* जठरांत्र क्षेत्र
* पारस्परण (जीवविज्ञान)

## सन्दर्भ

*
श्रेणी:बक्टीरिया विज्ञान
श्रेणी:पाचक तंत्र
श्रेणी:फ़र्मीक्यूटीस
श्रेणी:पर्यावरणीय सूक्ष्मजैविकी
श्रेणी:सूक्ष्मबायोम
एशेरिकिया

**एशेरिकिया** (Escherichia) प्रोटियोबैक्टीरिया संघ के गामाप्रोटियोबैक्टीरिया वर्ग के एंटेरोबैक्टीरियेसी कुल का एक वंश है। यह एक अंतर्बीजाणु न बनाने वाला, छड़ी-आकृति का विकल्पी अवायुजीव बैक्टीरिया है, जो सभी अन्य प्रोटियोबैक्टीरिया की भांति ग्राम-ऋणात्मक है। एशेरिकिया की कुछ जातियाँ नियततापी प्राणियों के जठरांत्र क्षेत्र में रहती हैं और उन प्राणियों को विटामिन के प्रदान करती हैं। कुछ अन्य जातियाँ रोगजनक हैं।

## इन्हें भी देखें
* एंटेरोबैक्टीरियेलीस
* गामाप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया

## सन्दर्भ

*
श्रेणी:जठरांत्र बैक्टीरिया
श्रेणी:ग्राम-ऋणात्मक बैक्टीरिया
श्रेणी:रोगकारक बैक्टीरिया
श्रेणी:बैक्टीरिया वंश
द एडवेंचर ऑफ़ द स्पेकेल्ड बैंड

**"द एडवेंचर ऑफ़ द स्पेकेल्ड बैंड"** स्कॉटिश लेखक सर आर्थर कॉनन डॉयल द्वारा शर्लक होम्स पर लिखी गई ५६ लघुकथाओं में से एक है। यह द एडवेंचर्स ऑफ़ शर्लक होम्स में एकत्रित बारह कहानियों में आठवीं है। इसके अतिरिक्त यह उन चार शर्लक होम्स कहानियों में से एक है, जिन्हें लॉक रूम मिस्ट्री के रूप में वर्गीकृत किया जा सकता है। यह कहानी पहली बार फरवरी १८९२ में स्ट्रैंड पत्रिका में प्रकाशित हुई थी, जिसमें इसके चित्र सिडनी पागेट द्वारा बनाये गए थे। अगस्त १९०५ में फिर इसे न्यू यॉर्क वर्ल्ड में अन्य शीर्षक "द स्पॉटेड बैंड" के तहत प्रकाशित किया गया था। डॉयल ने बाद में खुलासा किया कि उनके अनुसार यह उनकी सर्वश्रेष्ठ होम्स कहानी थी।

डॉयल ने इस कहानी के आधार पर एक भी नाटक लिखा और बनाया था। इस नाटक का प्रीमियर ४ जून १९१० को लंदन के एडेलफी थियेटर में हुआ, और इसमें एच ए सैंट्सबरी ने शर्लक होम्स और लिन हार्डिंग ने डॉ ग्रिम्सबी रॉयलॉट की भूमिका निभाई थी। इस नाटक का नाम "द स्टोनर केस" रखा गया था, और इसके कई विवरण कहानी से अलग थे, जिनमें कुछ पात्रों के नाम भी शामिल थे।

## सन्दर्भ

## बाहरी कड़ियाँ
* गूगल बुक्स पर "द एडवेंचर ऑफ़ द स्पेकेल्ड बैंड"

श्रेणी:लघुकथाएँ
साल्मोनेला

**साल्मोनेला** (Salmonella) प्रोटियोबैक्टीरिया संघ के गामाप्रोटियोबैक्टीरिया वर्ग के एंटेरोबैक्टीरियेसी कुल का एक वंश है। यह एक गतिशील, अंतर्बीजाणु न बनाने वाला, छड़ी-आकृति का एंटेरोबैक्टीरिया है। इसकी कोशिका 0.7 से 1.5 माइक्रोमीटर के व्यास की होती है और कशाभिकाओं से घिरी होती है। यह रसायनाहारी और विकल्पी अवायुजीव हैं। साल्मोनेला की केवल दो ज्ञात जातियाँ हैं - साल्मोनेला एंटेरिका (Salmonella enterica) और साल्मोनेला बोंगोरी (Salmonella bongori) - लेकिन छह उपजातियाँ और 2,500 से अधिक सीरोटाइप (सीरमप्ररूप) हैं। कुछ सीरोटाइप प्रदूषित आहार से मानवों व अन्य प्राणियों के जठरांत्र क्षेत्र में प्रवेश करके भोजन विषात्तन का कारण बन सकते हैं। साल्मोनेला बोंगोरी जाति केवल सरिसृपों जैसे बाह्यउष्मीय प्राणियों में मिलती है।

## इन्हें भी देखें
* एंटेरोबैक्टीरियेलीस
* गामाप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया

## सन्दर्भ

*
श्रेणी:जठरांत्र बैक्टीरिया
श्रेणी:ग्राम-ऋणात्मक बैक्टीरिया
श्रेणी:रोगकारक बैक्टीरिया
श्रेणी:कृंतक-वहित रोग
श्रेणी:बैक्टीरिया वंश
श्रेणी:पशुजन्यरोग
गुणावृत्ति

[right|thumb|300px|सी एफ एल ऐसे लोड का उदाहरण है जो अरैखिक है। कारण यह है कि इसके इनपुट में एक [ऋजुकारी लगा होता है जो अरैखिक है। इस चित्र में किसी सी एफ एल के द्वारा ली गयी विद्युत धारा (नीला) तथा सी एफ एल का वोल्टेज (लाल) दर्शाया गया है।]]
किसी न्यूनतम आवृत्ति के पूर्णांक गुणक आवृत्ति को उसका **प्रसंवादी** या **गुणावृत्ति** (गुणा+आवृत्ति / Harmonic) कहते हैं। उदाहरण के लिए,  ३०० हर्टज, ५० हर्ट्ज की गुणावृत्ति है। 

प्रायः मूल आवृत्ति (फण्डामेण्टल फ्रेक्वेन्सी) के साथ गुणावृत्ति भी अवश्य होती है। कहीं ये गुणावृत्तियाँ लाभकारी होतीं हैं जबकि कहीं हानिकारक। किसी भी आवर्ती तरंग को मूल आवृत्ति की तरंग तथा गुणावृत्तियो वाली तरंगों के योग के रूप में निरूपित किया जा सकता है (फुर्ये श्रेणी)। 

विद्युत शक्ति प्रणाली में गुणावृत्तियाँ (वोल्टता की गुणावृत्ति या विद्युत धारा की गुणावृत्ति) अनेकों समस्याएँ उत्पन्न करतीं हैं। अरैखिक लोडों (nonlinear loads) के कारण ये उत्पन्न होतीं हैं। गुणावृत्तियों के कारण केबल में गरमी पैदा होती है, ट्रान्सफॉर्मर और मोटर आदि में भी अतिरिक्त ऊष्मा पैदा होती है। इनके कारण शक्ति परिवर्तकों (पॉवर कन्वर्टर्स) में गलत फायरिंग हो सकती है जिससे आउटपुट खराब हो जाय (जैसे १०० वोल्ट के बजाय १२० वोल्ट पैदा हो जाय) या स्वयं कोई युक्ति (जैसे, एस सी आर) ही खराब हो सकती है।

## इन्हें भी देखें
*फुर्ये श्रेणी (Fourier Series)
*हार्मोनिक विश्लेषण

श्रेणी:विद्युत शक्ति
एंटेरोबैक्टीरियेसी

**एंटेरोबैक्टीरियेसी** (Enterobacteriaceae) ग्राम-ऋणात्मक बैक्टीरिया का एक जीववैज्ञानिक कुल है, जो प्रोटियोबैक्टीरिया संघ के गामाप्रोटियोबैक्टीरिया वर्ग के एंटेरोबैक्टीरियेलीस गण का एकमात्र सदस्य है। इसमें कई सहजीवी जातियों के साथ-साथ कई रोगजनक जातियाँ भी शामिल हैं।

## इन्हें भी देखें
* एंटेरोबैक्टीरियेलीस
* गामाप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया

## सन्दर्भ

*
श्रेणी:बैक्टीरिया कुल
श्रेणी:ग्राम-ऋणात्मक बैक्टीरिया
हुन्ज़ा नदी

**हुन्ज़ा नदी** या **दरया-ए-हुन्ज़ा** (Hunza river, ) पाक-अधिकृत कश्मीर के गिलगित-बलतिस्तान क्षेत्र के हुन्ज़ा-नगर ज़िले का अहम दरिया है। बहुत ज़्यादा मिट्टी और चट्टानी ज़र्रों की आमेज़िश की वजह से ये बहुत गदला है। यह नदी किलिक नाले और ख़ुंजराब नाले नामक दो झरनों के संगम से बनती है और इसमें कई हिमानियाँ (ग्लेशियर) जल देती हैं। आगे इसी में नलतर नाला और गिलगित नदी मिलते हैं। अंत में यह सिन्धु नदी में मिल जाता है। ऐतिहासिक रेशम मार्ग इस दरिया के साथ चलता है। हुन्ज़ा नदी काराकोरम पर्वतों में इतनी पैनी दिवारों वाली तंग घाटी काटकर निकलती है कि कुछ समीक्षकों ने कहा है कि 'लगता है कि चट्टानें चाकू से काटी गई हों'।

## इन्हें भी देखें
*हुन्ज़ा-नगर ज़िला

## सन्दर्भ


श्रेणी:पाकिस्तान की नदियाँ
श्रेणी:गिलगित-बल्तिस्तान
श्रेणी:लद्दाख़ की नदियाँ
श्रेणी:सिन्धु नदी की उपनदियाँ
श्रेणी:हुन्ज़ा-नगर ज़िला
वाइब्रियोनेसी

**वाइब्रियोनेसी** (Vibrionaceae) ग्राम-ऋणात्मक बैक्टीरिया का एक जीववैज्ञानिक कुल है, जो प्रोटियोबैक्टीरिया संघ के गामाप्रोटियोबैक्टीरिया वर्ग के **वाइब्रियोनेलीस** (Vibrionales) गण का एकमात्र सदस्य है। यह मीठे और खारे जल में रहते हैं और इस कुल की बहुत सी सदस्य जातियाँ रोगजनक हैं, जिनमें हैज़ा उत्पन्न करने वाली वाइब्रियो कोलेराए (Vibrio cholerae) शामिल हैं। अधिकांश जीवदीप्तिमान बैक्टीरिया इसी कुल के सदस्य हैं और अक्सर गहरे जल में रहने वाले प्राणियों के सहजीवी होते हैं।

## इन्हें भी देखें
* गामाप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया
* जीवदीप्ति

## सन्दर्भ

*
श्रेणी:गामाप्रोटियोबैक्टीरिया
श्रेणी:बैक्टीरिया कुल
श्रेणी:ग्राम-ऋणात्मक बैक्टीरिया
श्रेणी:जीवदीप्तिमान जीव
वाइब्रियो

**वाइब्रियो** (Vibrio) ग्राम-ऋणात्मक बैक्टीरिया का एक जीववैज्ञानिक वंश है। इसकी कोशिकाओं का आकार चापदार छड़ी जैसा होता है (यानि कोमा जैसा)। इसकी कई जातियाँ भोजन विषात्तन की कारक होती हैं और ठीक से मछलियाँ व अन्य समुद्री आहार न पकाने के कारण फैलती हैं। हैज़ा उत्पन्न करने वाली वाइब्रियो कोलेराए (Vibrio cholerae) जाति इसी वंश में शामिल हैं। यह प्रोटियोबैक्टीरिया संघ के गामाप्रोटियोबैक्टीरिया वर्ग के वाइब्रियोनेसी कुल की सदस्य होती हैं और अधिकतर खारे जल में रहती हैं। वाइब्रियो जातियाँ अंतर्बीजाणु न बनाने वाली विकल्पी अवायुजीव होती हैं। अधिकांश वाइब्रियो जातियों की कोशिकाओं में दो गुणसूत्र (क्रोमोसोम) होते हैं जो बैक्टीरिया के लिए असाधारण है। इसकी सभी जातियाँ कशाभिकाएँ रखती हैं और गतिशील होती हैं।

## इन्हें भी देखें
* गामाप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया

## सन्दर्भ

श्रेणी:वाइब्रियोनेलीस
श्रेणी:बैक्टीरिया वंश
ऍप्सिलनप्रोटियोबैक्टीरिया

**ऍप्सिलनप्रोटियोबैक्टीरिया** (Epsilonproteobacteria) बैक्टीरिया के प्रोटियोबैक्टीरिया संघ का एक जीववैज्ञानिक वर्ग है। इसकी अधिकांश ज्ञात जातियाँ कुछ प्राणियों के जठरांत्र क्षेत्र में सहजीवी होती हैं, हालांकि कुछ रोगजनक भी हैं। कुछ ऍप्सिलनप्रोटियोबैक्टीरिया जातियाँ महासागरों में जलतापीय छिद्रों से भी मिली हैं और रसायनाहारी होती हैं।

## इन्हें भी देखें
* प्रोटियोबैक्टीरिया
* रसायनाहारी
* ग्राम-ऋणात्मक बैक्टीरिया

## सन्दर्भ

*
श्रेणी:बैक्टीरिया वर्ग
श्रेणी:प्रोटियोबैक्टीरिया
श्रेणी:ग्राम-ऋणात्मक बैक्टीरिया
कैम्पीलोबैक्टीरेलीस

**कैम्पीलोबैक्टीरेलीस** (Campylobacterales) बैक्टीरिया के प्रोटियोबैक्टीरिया संघ के ऍप्सिलनप्रोटियोबैक्टीरिया वर्ग का एक गण है। सभी प्रोटियोबैक्टीरिया की तरह इसकी भी सभी जातियाँ ग्राम-ऋणात्मक हैं। अधिकांश कैम्पीलोबैक्टीरेलीस सूक्ष्मवायुजीवी हैं, अर्थात उन्हें ऑक्सीजन की आवश्यकता तो होती है लेकिन वायुमण्डल में उपस्थित ऑक्सीजन से कम सान्द्रता (कॉन्सनट्रेशन) में।

## इन्हें भी देखें
* ऍप्सिलनप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया

## सन्दर्भ

श्रेणी:ऍप्सिलनप्रोटियोबैक्टीरिया
श्रेणी:बैक्टीरिया गण
श्रेणी:प्रोटियोबैक्टीरिया
श्रेणी:ग्राम-ऋणात्मक बैक्टीरिया
हेलिकोबैक्टर

**हेलिकोबैक्टर** (Helicobacter) कुण्डल-आकृति के ग्राम-ऋणात्मक बैक्टीरिया का एक जीववैज्ञानिक वंश है। इसकी कुछ सदस्य जातियाँ कुछ स्तनधारियों और पक्षियों के जठरांत्र क्षेत्र के ऊपरी भाग और यकृत में रहती हुई पाई जाती हैं। इसकी सबसे अधिक जानी-मानी जाति, हेलिकोबैक्टर पाइलोरी (H. pylori) है, जो लगभग 50% मानवों में पाई जाती है। कुछ जातियाँ मानवों में रोगजनक हैं और पैप्टिक अल्सर, आमाशयार्ति और पेट के कर्करोग से सम्बन्धित पाई गई हैं। कुल मिलाकर हेलिकोबैक्टर वंश में लगभग 35 ज्ञात जातियाँ हैं।

## इन्हें भी देखें
* एंटेरोबैक्टीरियेलीस
* गामाप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया

## सन्दर्भ

श्रेणी:जठरांत्र विज्ञान
श्रेणी:ग्राम-ऋणात्मक बैक्टीरिया
श्रेणी:रोगकारक बैक्टीरिया
श्रेणी:ऍप्सिलनप्रोटियोबैक्टीरिया
श्रेणी:बैक्टीरिया वंश
1967 नाथू ला और चो ला संघर्ष

** १९६७ की नाथू ला और चो ला संघर्ष **, भारत और चीन के बीच चोला और नाथूला पास में ४ दिन की युद्ध सैन्य झड़पों की एक शृंखला थी, जिस में चीन को करारी हार मिली थी। चीन के ३४० से अधिक सैनिक मारे गए थे जबकि भारत के ८८ सैनिक शहीद हुएं  

स्वतंत्र स्रोतों के अनुसार, भारत ने "निर्णायक सामरिक लाभ" हासिल किया और चीनी बलों के खिलाफ अपनी पकड़ बनाने में कामयाब रहा।
नाथू ला में कई पीएलए किलेबंदी को नष्ट कर दिया गया था, जहां भारतीय सैनिकों ने हमलावर चीनी बलों को वापस खदेड़ दिया।

## लोकप्रिय संस्कृति में
भारतीय सेना और चीनी सेना के बीच नाथू ला संघर्ष 2018 की भारतीय हिंदी फिल्म *पलटन*  में दर्शाया गया है, जिसमें जैकी श्रॉफ ने मेजर जनरल सगत सिंह के रूप में अभिनय किया है, अर्जुन रामपाल ने लेफ्टिनेंट कर्नल राय सिंह यादव के रूप में, हर्षवर्धन राणे ने मेजर हरभजन सिंह के रूप में, गुरमीत चौधरी ने कैप्टन पृथ्वी सिंह डागर के रूप में और अभिलाष चौधरी ने हवलदार लखमी चंद के रूप में अभिनय किया है।

## इन्हें भी देखें
* भारत-चीन युद्ध
* डोकलाम विवाद 2017
* नाथूला दर्रा
* पलटन

## सन्दर्भ

## बाहरी कड़ियाँ
* Nathu La; 1967 - The Real Story; Veekay (Indian Army Corps), using the diary of Second Lieutenant N.C Gupta; *cited by Willem van Eekelen in his book, Indian Foreign Policy and the Border Dispute with China: A New Look at Asian Relationships (p 238)*. https://books.google.com/books?id=G3nsCgAAQBAJ&pg=PA238#v=onepage&q&f=false

श्रेणी:भारत-चीन युद्ध
श्रेणी:1967 में संघर्ष
पान्डिचेरी की संधि

**पान्डिचेरी की संधि** या **पुदुच्चेरी की संधि**,  जनवरी 1754 में दूसरे कर्नाटक युद्ध को समाप्त करने के लिये ब्रिटिश और फ़्रांसीसी के बीच हुई एक संधि थी।

श्रेणी:पुदुचेरी
श्रेणी:कर्नाटक का इतिहास
श्रेणी:सन्धियाँ
कलियानापुर

कलियानापुर उत्तर प्रदेश के प्रतापगढ़ जिले के पट्टी विधानसभा क्षेत्र का एक छोटा सा गाँव है।

श्रेणी:प्रतापगढ़ जिले के गाँव
यरसिनियेसी

**यरसिनियेसी** (Yersiniaceae) ग्राम-ऋणात्मक बैक्टीरिया का एक जीववैज्ञानिक कुल है, जो प्रोटियोबैक्टीरिया संघ के गामाप्रोटियोबैक्टीरिया वर्ग के एंटेरोबैक्टीरियेलीस गण का भाग है। इसमें भयंकर प्लेग रोग के कारण, यरसिनिया पेस्टिस (Yersinia pestis), जैसी कुछ रोगजनक जातियाँ सम्मिलित हैं।

## इन्हें भी देखें
* एंटेरोबैक्टीरियेलीस
* गामाप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया

## सन्दर्भ

श्रेणी:बैक्टीरिया कुल
श्रेणी:ग्राम-ऋणात्मक बैक्टीरिया
श्रेणी:एंटेरोबैक्टीरिया
यरसिनिया

**यरसिनिया** (Yersinia) ग्राम-ऋणात्मक बैक्टीरिया का एक जीववैज्ञानिक वंश है। इसकी सदस्य जातियों कुछ माइक्रोमीटर लम्बी और व्यास में एक माइक्रोमीटर से कम आकार के विकल्पी अवायुजीव होते हैं। कुछ जातियाँ मानवों में रोगजनक होती हैं, जैसे कि प्लेग की कारक यरसिनिया पेस्टिस (Yersinia pestis) जाति। यह रोगकारी जातियाँ अक्सर चूहे जैसे कृतंकों द्वारा फैलाई जाती हैं। अधिकांश में यह रक्त द्वारा फैलती हैं लेकिन कुछ में आहार इनके फैलाव का ज़रिया होता है। कुछ जातियों में बहुत कम तापमान (जैसे कि फ़्रिज में 1–4 °सेंटीग्रेड तक) सक्रीय रहने की क्षमता होती है।

## इन्हें भी देखें
* एंटेरोबैक्टीरियेलीस
* गामाप्रोटियोबैक्टीरिया
* प्रोटियोबैक्टीरिया
* ग्राम-ऋणात्मक बैक्टीरिया

## सन्दर्भ

*
श्रेणी:बैक्टीरिया वंश
श्रेणी:एंटेरोबैक्टीरियेसी
स्पाइरोकीट

**स्पाइरोकीट** (spirochaete, spirochete) बैक्टीरिया का एक जीववैज्ञानिक वर्ग है जो **स्पाइरोकीटीस** (spirochaetes) संघ का सदस्य है। यह दो झिल्लियों वाले ग्राम-ऋणात्मक बैक्टीरिया होते हैं, जिसकी अधिकांश जातियों की कोशिकाओं का आकार सर्पिल कुण्डल जैसा, 3 से 500 µm लम्बा और 0.09 से 3 µm के व्यास वाला होता है। स्पाइरोकीट रसायनाहारी होते हैं और अन्य बैक्टीरिया संघों से अपनी लम्बी और सर्पिल कशाभिकाओं से पहचाने जाते हैं। यह कशाभिकाएँ मुड़-मुड़कर स्पाइरोकीट को गतिशील बनाती हैं। अधिकतर स्पाइरोकीट जातियाँ स्वतंत्र रूप से रहने वाली अवायुजीवी होती हैं लेकिन कुछ अन्य जीवों में रोगजनक होती हैं।

## इन्हें भी देखें
* बैक्टीरिया

## सन्दर्भ

*
श्रेणी:बैक्टीरिया संघ
स्पाइरोकीटेसी

**स्पाइरोकीटेसी** (Spirochaetaceae) स्पाइरोकीट बैक्टीरिया का एक जीववैज्ञानिक कुल है। इसकी कुछ सदस्य जातियाँ रोगजनक हैं और उपदंश (सिफ़्लिस) और लाइमरोग जैसी बीमारियाँ फैलाती हैं।

## इन्हें भी देखें
* स्पाइरोकीट
* उपदंश
* बैक्टीरिया

## सन्दर्भ

श्रेणी:स्पाइरोकीट
श्रेणी:बैक्टीरिया कुल
श्रेणी:ग्राम-ऋणात्मक बैक्टीरिया
पंजनद नदी

**पंजनद** () पाकिस्तान के पंजाब प्रांत में स्थित एक नदी है। इसका नाम फ़ारसी शब्द *पंज* (, 'पाँच') और संस्कृत शब्द नदी से व्युत्पन्न है तथा इसका अर्थ है "पाँच नदियाँ"। यह पंजाब की पाँच मुख्य नदियों के संगम से बनता है: झेलम, चनाब, रावी, ब्यास और सतलुज। 

## पांच नदियों का संगम

पहिली नदी, झेलम नदी (Jhelum) वेरी नाग चश्में से उद्गम होती हुई कश्मीर से निकल के वुल्लर झील से गुजरती हुई पाकिस्तान में दाखिल हो जाती है। 724 किलोमीटर की कुल दुरी तय करती हुई ‘त्रिमू’ नाम की जगह पर चेनाब में मिल जाती है।  

दूसरी नदी चेनाब (Chenab), ‘बारा-लाचा’ श्रोत से निकल के चन्द्र-भागा नामक दो और नदिओं के साथ किस्तवाड़, अखनूर (जम्मू-कश्मीर) होती हुई पाकिस्तान पंजाब में जाकर सतलुज में गिर जाती है। 

तीसरी नदी रावी (Ravi), रोहतांग दर्रे से निकलके पाकिस्तानी पंजाब में रंगपुर के पास चेनाब में शामिल हो जाती है। 

चौथी नदी, व्यास (Beas), रोहतांग दर्रे से निकलके कुल्लू मनाली होती हुई हरिके-पत्तन नाम के स्थल पर सतलुज दरिया में लीन हो जाती है।
पांचवी नदी, सतलुज (Sutlej), मानसरोवर झील से उद्गम होके स्पीती घाटी के कुछ नदियों से होती हुई रोपड़ पार करती हुई फिरोजपुर फाजिल्का के पास से पाकिस्तान-पंजाब में दाखिल हो जाती है सतलुज चेनाब नदी में लीन होने के बाद और सिंध दरिया में शामिल होने से पहले उच्च-शरीफ़(Uch Sharif) के पास करीब 45 किलोमीटर का फासला तय करती है इस 45 किलोमीटर के फासले की नदी ‘पंजनद’ कहलाती है इसके बाद ये नदी सिंध(Sindh) दरिया में शामिल होके गुजरात होती हुई अरब सागर में खपत हो जाती है।

## सन्दर्भ
श्रेणी:पाकिस्तान की नदियाँ
सहभोजिता

जीवविज्ञान में **सहभोजिता** (Commensalism) अलग-अलग जाति के दो जीवों में ऐसा आपसी सहजीवन (symbiosis) होता है जिसमें एक जाति को दूसरी से लाभ हो लेकिन दूसरी जाति को पहली से न तो कोई लाभ हो और न ही कोई हानि। 

यह पारस्परण (mutualism) से भिन्न है क्योंकि पारस्परण में दोनों जातियाँ एक-दूसरे को लाभांवित करती हैं। यह परजीविता (parasitism) से भी भिन्न है जिसमें एक जाति को लाभ होता है और दूसरे को हानि।

## इन्हें भी देखें
* सहजीवन (symbiosis)
* पारस्परण (जीवविज्ञान) (mutualism)
* परजीविता (parasitism)

## सन्दर्भ

श्रेणी:जीववैज्ञानिक अन्योन्यक्रिया
श्रेणी:सहजीवन
अरोगजनक जीव

**अरोगजनक जीव** (nonpathogenic organisms) ऐसे जीव होते हैं जो किसी अन्य जीव में रोग नहीं उत्पन्न करते और न ही किसी अन्य तरह से उन्हें हानि पहुँचाते हैं। यह अक्सर बैक्टीरिया की कई जातियों के लिए प्रयोग होता है। अधिकांश बैक्टीरिया अरोगजनक होते हैं, और कई तो अन्य जीवों में सहभोज (commensal) या लाभदायक पारस्परण की स्थिति में रहते हैं। उदाहरण के लिए मानवों की आँतों व अन्य जठरांत्र क्षेत्र में बहुत से बैक्टीरिया लाभदायक रूप से रहते हैं और पाचन तन्त्र में एक आवश्यक भूमिका निभाते हैं।

## इन्हें भी देखें
* रोगजनक
* सहभोज (जीवविज्ञान)
* पारस्परण (जीवविज्ञान)

## सन्दर्भ

श्रेणी:बक्टीरिया विज्ञान
श्रेणी:ग्राम-धनात्मक बैक्टीरिया
श्रेणी:ग्राम-ऋणात्मक बैक्टीरिया
श्रेणी:प्रतिरक्षा तन्त्र
बैक्टीरोइडिटीस

**बैक्टीरोइडिटीस** (Bacteroidetes) बैक्टीरिया का एक जीववैज्ञानिक संघ है। यह वायुजीवी या अवायुजीवी होते हैं, लेकिन इसमें सम्मिलित सभी जातियाँ छड़ीनुमा आकृति के और ग्राम-ऋणात्मक हैं। बैक्टीरोइडिटीस पर्यावरण में हर स्थान पर बिखरे हुए पाए जाते हैं, मिट्टी में, सागर जल में और प्राणियों की आँतों व त्वचा में। यह बीजांडासन में भी अरोगजनक भूमिका में साधारण रूप से पाए जाते हैं।

## इन्हें भी देखें
* बैक्टीरिया
* वायुजीवी जीव
* अवायुजीवी जीव
* ग्राम-ऋणात्मक बैक्टीरिया

## सन्दर्भ

*
श्रेणी:बैक्टीरिया संघ
श्रेणी:ग्राम-ऋणात्मक बैक्टीरिया
बराक घाटी

**बराक घाटी**, असम के दक्षिण में स्थित नदी घाटी है। इस घाटी का नाम बराक नदी पर पड़ा है। सिल्चर इस घाटी का प्रमुख नगर है। यह क्षेत्र चाय की खेती के लिए प्रसिद्ध है। इसके अन्तर्गत तीन जिले आते हैं- कछार, करीमगंज और हलाकांडी।

श्रेणी:असम का भूगोल
बाङ्ला की बोलियाँ

thumb|बंगाली बोलियाँ
बाङ्ला की कई बोलियाँ (उपभाषाएँ) हैं। ये बोलियाँ सीमावर्ती बोलियों से तो मिलती-जुलती हैं किन्तु कभी-कभी वे मानक बांग्ला से इतनी अलग हैं कि मानक बांग्ला समझने वाले उनको नहीं समझ पाते। मानक बांग्ला, कोलकाता और नदिया में बोली जानेवाली बोली से जन्मी है।

सुनीति कुमार चटर्जी और सुकुमार सेन ने बांग्ला भाषा की उपभाषाओं को ६ श्रेणीयों में विभाजित किया है-

*(१) राढ़ी बोली
*(२) बंगाली बोली
*(३) वरेन्द्री बोली
*(४) झारखंडी बोली
*(५) राजबंशी बोली
*(६) सुंदरबनी बोली

श्रेणी:बांग्ला भाषा
2020 ग्रीष्मकालीन पैरालम्पिक

**२०२० ग्रीष्मकालीन पैरालम्पिक** सोलहवां समर पैरा ओलंपिक खेल है जो जापान के टोकियो शहर में खेला जाएगा।
## सन्दर्भ
कोशिकान्तरिक परजीवी

**कोशिकान्तरिक परजीवी** (Intracellular parasite) ऐसे परजीवी को कहते हैं जो अपने परपोषी (host) की कोशिकाओं के भीतर बढ़ने और प्रजनन करने की क्षमता रखता हो। कई ऐसे परजीवी रोगजनक भी होते हैं, मसलन मलेरिया करने वाला प्लास्मोडियम।

## विकल्पी
विकल्पी कोशिकान्तरिक परजीवी (Facultative intracellular parasites) वे होते हैं जो किसी परपोषी जीव की कोशिकाओं के भीतर या बाहर के पर्यावरण दोनों में रह सकते हैं। इसका उदाहरण यरसिनिया वंश के कुछ बैक्टीरिया हैं।

## अविकल्पी
अविकल्पी कोशिकान्तरिक परजीवी (Obligate intracellular parasites) वे होते हैं जो किसी परपोषी जीव की कोशिकाओं के भीतर ही रह सकते हैं और यह कोशिकीय संसाधनों पर पूरी तरह निर्भर हैं। इसका उदाहरण क्लामिडिया वंश के बैक्टीरिया हैं।

## इन्हें भी देखें
* परजीविता
* कोशिका

## सन्दर्भ

श्रेणी:परजीवी विज्ञान
श्रेणी:परजीवी
लाइतुमख्रा

**लाइतुमख्रा** (खासी: **लाइत** जिसका अर्थ है "मुक्त" और **उमख्रा** एक नदी है अर्थात एक मुक्त नदी) मेघालय, भारत की राजधानी शिलांग का एक जनगणना शहर है। इसके नाम का अर्थ है वह स्थान जहां एक नदी "उमख्राह" निकलती है। इसे प्रायः स्थानीय लोग लाईमुखरा भी बोलते हैं।

लाइतुमख्राह से तीन मार्ग निकलते हैं, जिनके जंक्शन पर यह स्थित है: हैपी वैली को, उमप्लिंग को तथा न्यू कालोनी को जाने वाले। यहां के आवास अपेक्षाकृत महंगे हैं किन्तु यहां रहना अपने आप में अच्छा अनुभव है। यहां की लगभग सभी पुरानी इमारतें नये भवनों में आधुनिक सुविधाॐ से लैस होकर बदल गये हैं। यह स्थान शिलांग के अन्य स्थानों की अपेक्षा ठण्डा रहता है। यहां बहुत से विद्यालय, महाविद्यालय एवं गिरजाघर भी बने हैं। यहां के बाजार में ताजी सब्जियां, मांस, मछली, मुर्गे आदि व अन्य खाद्य सामान मिलता है। शिलांग के सबसे पुराने अस्पतालों में से एक, नाज़रेथ अस्पताल भी यहीं स्थित है। इसमें सस्ता व गुणवत्ता वाली चिकित्सा सुलभ है।

यहाँ होली ग्राउण्ड नामक एक ईसाई कब्रिस्तान (सीमेटरी) है। लाइतुमख्राह में ही शिलांग की रामकृष्ण मिशन शाखा भी स्थित है। यहां की पुरानी अच्छी मिठाई की दुकान कल्पतरु भी प्रसिद्ध है। यह तीन पीढ़ियों से चली आ रही है। 

लाइतुमख्राह में शिक्षा की अच्छी सुविधाएं उपलब्ध हैं। यहां अनेक शिक्षण संस्थान जैसे: लारेटो कानवेण्ट, सेंट एड्मंड्स कालेज, सेंट एन्थोनीज़ कालेज, सेंट मैरीज़ कालेज, डान बास्को स्कूल एवं राष्ट्रीय प्रौद्योगिकी संस्थान, शिलांग, आदि। 

पूर्वोत्तर भारत के कैथोलिक चर्च के आर्कडायोसीज़ भी लाइतुमख्राह में ही स्थित है। यह शिलांग के स्वच्छतम स्थानों में से एक है।

## संदर्भ

## बाहरी कड़ियाँ

श्रेणी:मेघालय का भूगोल
श्रेणी:शिलांग
श्रेणी:मेघालय के शहर
सुरमा नदी

**सूरमा नदी**, बांग्लादेश की प्रमुख नदी है। यह सूरमा-मेघना नदी प्रणाली का भाग है।

भारत के पूर्वोत्तर भाग से बहते हुए जब बराक नदी जब बांग्लादेश की सीमा के पास दो भागों में बंट जाती है- सूरमा नदी और कुशियार नदी। किशोरगञ्ज जिले में भैरव बाजार के पास पुनः दोनों नदियाँ मिलकर मेघना नदी कहलातीं हैं। इस नदी का जल अन्ततः बंगाल की खाड़ी में मिल जाता है।

सूरमा नदी की औसत चौड़ाई ८६ मीटर है जबकि अधिकतम चौड़ाई १७० मीतर है।

श्रेणी:बांग्लादेश की नदियाँ
सिलेटी नागरी

**सिलेटि नागरी** (सिलेटी भाषा :ꠍꠤꠟꠐꠤ ꠘꠣꠉꠞꠤ / सिलटी नागरी) एक लिपि है जो सिलेटी भाषा लिखने में प्रयुक्त होती है। इसे 'जालालाबादी नागरी', 'मुसलमानी नागरी' और 'फुल नागरी' के नाम से भी जाना जाता है। यह एक संकटग्रस्त लिपि है। सिलेटि नागरी का कैथी लिपि से निकट सम्बन्ध है। पिछले कुछ समय में बांग्ला लिपि के उपयोग के कारण इस लिपि का उपयोग कम हुआ था किन्तु अब फिर से इसके उपयोग में गति आ रही है।

[250px|thumb|right|''' नागरि चत्बर''' : सिलेटी नागरी वर्णमाला का स्मारक ([बांग्लादेश के सिलेट शहर में सुरमा नदी के किनारे निर्मित)]]

; स्वर

; ब्यंजन

सिलेटी नागरी यूनिकोड U+A800—U+A82F:

## सन्दर्भ

## इन्हें भी देखें
*सिलेटी भाषा
*हालतुन्नबी

श्रेणी:भारतीय लिपियाँ
श्रेणी:ब्राह्मी परिवार की लिपियाँ
द डॉन

**द डॉन** 1995 में बनी हिन्दी भाषा की एक्शन फिल्म है। इसको फारोग सिद्दीकी ने निर्देशित किया और मुख्य कलाकार मिथुन चक्रवर्ती, जुगल हंसराज, सोनाली बेंद्रे, सदाशिव अमरापुरकर और प्रेम चोपड़ा हैं।

## संक्षेप
विजय (जुगल हंसराज) अपनी मां के साथ रहता है, कॉलेज में जाता है और वह एक साथी कॉलेजिएन सुंदर अनीता मलिक (सोनाली बेंद्रे) से प्यार करता है जिससे वह शादी करना चाहता है। जब अनिता को नागेश द्वारा छेड़छाड़ की जाती है, विजय हस्तक्षेप करता है। वह इस प्रकार नागेश के गैंगस्टर पिता भुजंग के क्रोध का कारण बनता है, जो विजय को हटना चाहता है, जो अब उससे डरता है कि उसके और उसके माता के साथ क्या होने जा रहा है। भुजंग ने विजय के जीवन को खत्म करने के लिए जग्गा नामक एक हिट-मैन को रखा।  हालांकि विजय घायल हो गया और अस्पताल में भर्ती हुआ लेकिन बच गया। फिर जग्गा को ढूंढ के और मार दिया गया है और भुजंग को विजय को नुकसान न पहुंचाने के बारे में चेतावनी दी जाती है। क्योंकि विजय और उसकी मां के पास अज्ञात संरक्षक और घातक व्यक्ति है, जिसे "द डॉन" के नाम से जाना जाता है, और कोई भी नहीं जानता कि क्यों डॉन ने विजय और उसकी मां को रक्षा करने के लिए चुना है।

## मुख्य कलाकार
* मिथुन चक्रवर्ती - देवेंद्र "द डॉन" 
* जुगल हंसराज - विजय 
* सोनाली बेंद्रे - अनिता मलिक
* सदाशिव अमरापुरकर - मंत्री परशुराम 
* प्रेम चोपड़ा - पुलिस कमिश्नर मलिक 
* गोगा कपूर - भंडारी 
* कादर ख़ान - चपरासी राजाराम / प्रिंसिपल अमरनाथ / प्रो. राघव
* गुड्डी मारुति - होस्टल की वार्डन 
* रज़ा मुराद - भुजंग 
* मुशताक ख़ान - जाकिर खान 
* आशिफ शेख - नागेश 
* कुनिका - कॉलेज की शिक्षिका

## संगीत

## बाहरी कड़ियाँ
* 

श्रेणी:1995 में बनी हिन्दी फ़िल्म
श्रेणी:दिलीप सेन–समीर सेन द्वारा संगीतबद्ध फिल्में
फुप्फुस

[thumbnail|right|230px|[होमो सेपियन्स|मानव के वक्ष गुहा में हिया को घेरे हुए दोनों फेफड़े.]]
वायु में सांस लेने वाले प्राणियों का मुख्य सांस लेने के अंग **फेफड़ा** या **फुप्फुस** (जैसा कि इसे वैज्ञानिक या चिकित्सीय भाषा मे कहा जाता है) होता है। यह प्राणियों में एक जोडे़ के रूप मे उपस्थित होता है। फेफड़े की दीवार असंख्य गुहिकाओं की उपस्थिति के कारण स्पंजी होती है। यह वक्ष गुहा में स्थित होता है। इसमें रक्त का शुद्धीकरण होता है। प्रत्येक फेफड़ा में एक फुफ्फुसीय धमनीहृदय से अशुद्ध रक्त लाती है। फेफड़े में रक्त का शुद्धीकरण होता है। रक्त में ऑक्सीजन का मिश्रण होता है। फेफडो़ं का मुख्य काम वातावरण से प्राणवायु लेकर उसे रक्त परिसंचरण मे प्रवाहित (मिलाना) करना और रक्त से कार्बन डाइऑक्साइड को अवशोषित कर उसे वातावरण में छोड़ना है। गैसों का यह विनिमय असंख्य छोटे छोटे पतली-दीवारों वाली वायु पुटिकाओं जिन्हें अल्वियोली कहा जाता है, मे होता है। यह शुद्ध रक्त फुफ्फुसीय शिरा द्वारा हृदय में पहुँचता है, जहां से यह फिर से शरीर के विभिन्न अंगों मे पम्प किया जाता है।  

## सन्दर्भ
2. फेफड़े खराब होने के कारण, लक्षण, फेफड़े को साफ कैसे करे, फेफड़े खराब होने पर कितने दिनों तक जिंदा रह सकता हैं आदमी। 
श्रेणी:अंग
*
आधुनिक वेदांत

** आधुनिक वेदांत ** यह एक भारतीय दर्शन है । यह दर्शन मूर्तिपूजा , यज्ञ , वर्णव्यवस्था , कर्मकांड , सगुण ईश्वर का विरोध करता है ।

आधुनिक वेदांत के अनुसार ईश्वर को एक रहस्य के रूप में मान्यता दी गयी है ।

श्रेणी:वेदांत
श्रेणी:आधुनिक इतिहास
जैङ्गो

**जैङ्गो** (Django ; आईपीए ˈ|dʒ|æ|ŋ|ɡ|oʊ)) एक निःशुल्क एवं मुक्त स्रोत सॉफ्टवेयर वेब फ्रेमवर्क है जो पाइथन प्रोग्रामन भाषा में लिखा गया है। इसकी देखरेख जैङ्गो सॉफ्टवेयर फाउण्डेशन (DSF) करता है।

## सन्दर्भ

श्रेणी:मुक्तस्रोत सॉफ्टवेयर
श्री लक्ष्मी नारायण मंदिर

श्री लक्ष्मी नारायण मंदिर (उर्दू: لکشمی نارائن مندر) कराची, पाकिस्तान में स्थित एक हिंदू मंदिर है। पाकिस्तान हिंदू परिषद के अनुसार, मंदिर लगभग 200 साल पहले बनाया गया था। और स्थानीय समुदाय के हिंदुओं के लिए एक महत्वपूर्ण पूजा स्थल है। मंदिर सबसे पुराना परिचालन मंदिरों में से एक है और केवल कराची में एक खाड़ी के तट पर स्थित है।.

## स्थान
नारायण मंदिर पाकिस्तान के सिंध प्रांत में कराची में एक ऐतिहासिक स्थल जेटी ब्रिज के नीचे स्थित है। मंदिर अरब सागर को दिखताता है। जो कई हिंदू अनुष्ठानों के लिए एक महत्वपूर्ण स्थान है।.

## इन्हें भी देखें
* पाकिस्तान में हिन्दू धर्म
## सन्दर्भ

श्रेणी:पाकिस्तान में धर्म
श्रेणी:पाकिस्तान में हिन्दू मन्दिर
ज्ञान दिवस

**ज्ञान दिवस** डॉक्टर भीमराव अम्बेडकर के जन्म दिवस पर 14 अप्रैल को महाराष्ट्र राज्य में मनाया जाता है। 14 अप्रैल 2017 से आगे आम्बेडकर का जन्मदिन 'ज्ञान दिवस' के रूप में मनाने का निर्णय महाराष्ट्र सरकार के सामाजिक न्याय और विशेष सहायता विभाग द्वारा 13 अप्रैल 2017 को लिया गया था। बहुज्ञ डॉ॰ अम्बेडकर को 'ज्ञान का प्रतीक' (सिम्बॅल ऑफ नॉलेज) मना जाता हैं। अम्बेडकर जयन्ती को 'समानता-दिवस' के रूप में भी मनाया जाता है।

पिछले कई दशकों से, अम्बेडकरवादी लोग अम्बेडकर जयंती को ज्ञान-दिवस के रूप में मना रहे थे। तथा वे महाराष्ट्र सरकार से बार-बार मांग कर रहे थे कि अम्बेडकर जयंती को ज्ञान-दिवस के रूप में घोषित किया जाए। अंत में वे सफल हुए और डॉ॰ बाबा साहेब अम्बेडकर का जन्मदिन 'ज्ञान-दिवस' के रूप में मनाया जाने लगा।

## इन्हें भी देखें
* विद्यार्थी दिवस (महाराष्ट्र)
* संविधान दिवस (भारत)
* धम्मचक्र प्रवर्तन दिवस

## सन्दर्भ

श्रेणी:महाराष्ट्र
श्रेणी:महाराष्ट्र की संस्कृति
श्रेणी:भीमराव आंबेडकर
श्रेणी:भारत के प्रमुख दिवस
क्लैमिडियाए

:*यदि आप इस से मिलते-जुलते नाम के यौन रोग के बारे में जानकारी ढूंढ रहे हैं तो [[क्लैमिडिया संक्रमण]] का लेख देखें*

**क्लैमिडियाए** (Chlamydiae) ग्राम-ऋणात्मक बैक्टीरिया का एक प्रमुख जीववैज्ञानिक संघ और वर्ग  है। इसकी सदस्य जातियाँ बहुत विविध हैं, लेकिन सभी सुकेन्द्रिक (युकैरियोट) कोशिकाओं में संक्रमण कर के उनके भीतर ही बढ़ती हैं। कुछ जातियाँ मानवों और अन्य प्राणियों में रोगजनक हैं, जबकि अन्य प्रोटोज़ोआ में सहजीवी हैं। इनका आकार बहुत छोटा होता है, कई वायरस जितना या उस से भी कम।

क्लैमिडियाए विश्व में यौनरोगों के सबसे बड़े कारकों में से एक है, और अमेरिका में प्रतिवर्ष 28.6 लाख क्लैमिडिया संक्रमण का अनुमान है। इनमें से अधिकांश की चिकित्सा सरल होती है लेकिन उपचार न करने पर अन्धता जैसी गम्भीर स्थितियाँ उत्पन्न हो सकती हैं। क्लैमिडियाए के जीव केवल कोशिकाओं में ही सक्रीय होते हैं और उनमें इन्हें रसधानी (vacuole) या अंतर्विष्ट पिण्डो (inclusion body) में देखा जाता है। कोशिकाओं से बाहर इन्हें उगाया नहीं जा सकता।

## इन्हें भी देखें
* क्लैमिडिया
* क्लैमिडिया संक्रमण
* अविकल्पी कोशिकान्तरिक परजीवी

## सन्दर्भ

*
श्रेणी:रोगकारक बैक्टीरिया
श्रेणी:बैक्टीरिया संघ
श्रेणी:बैक्टीरिया वर्ग
रजा शाह पहलवी

**रजा शाह पहलवी**  पहलवी वंश के पहले राजा थे। इन्होंने ईरान पर 1925 से 1941 तक राज किया।

## सन्दर्भ
करन सूचक

**करन सूचक** एक भारतीय टीवी अभिनेता हैं। इन्होंने अपने अभिनय सफर की शुरुआत 2013 में स्टार प्लस के एक हजारों में मेरी बहना है नाम के धारावाहिक से शुरू किया था। इसमें ये संभव मलिक का किरदार निभाए थे। इन्हें पहली बार मुख्य किरदार निभाने का मौका 2014 में सोनी पल के धारावाहिक सिंहासन बत्तीसी में मिला था। इसमें वे सम्राट विक्रमादित्य बने थे।

## अभिनय
इन्हें पहली बार अभिनय का मौका 2013 में स्टार प्लस के "एक हजारों में मेरी बहना है" नाम के धारावाहिक में मिला था। जिसमें ये संभव मलिक का किरदार निभा रहे थे। इसके बाद इसी साल इन्हें सावित्री में विक्रांत की भूमिका निभाने का मौका भी मिल गया और उसके बाद पवित्र रिश्ता में शेखर गुप्ता बने थे। ये 2013 से 2014 के बीच महाभारत में धृष्टध्युम्न का किरदार भी निभाए थे। इसी बीच इन्हें सोनी पल के धारावाहिक सिंहासन बत्तीसी पहली बार मुख्य किरदार निभाने का मौका मिला था।

2015 में इन्हें ज़ी टीवी के धारावाहिक, "महारक्षक देवी" में नारद और इंस्पेक्टर नारायण का किरदार दिया गया और उसके बाद स्टार प्लस में दिखाये जाने वाले "सिया के राम" में इन्हें लक्ष्मण की भूमिका मिली थी। 2017 में इन्हें पेशवा बाजीराव में बाजीराव का मुख्य किरदार निभाने का मौका मिला और वहीं इसी साल एंड टीवी पर दिखाये जाने वाले धारावाहिक, मेरी हानिकारक बीवी में इन्हें अखिलेश पांडे का एक मुख्य किरदार निभाने का मौका मिला।

## धारावाहिक
* 2013 — एक हजारों में मेरी बहना है — संभव मलिक
* 2013 — सावित्री — विक्रांत
* 2013 — पवित्र रिश्ता — शेखर गुप्ता
* 2013-14 — महाभारत — धृष्टध्युम्न
* 2014-15 — सिंहासन बत्तीसी — सम्राट विक्रमादित्य
* 2015 — महारक्षक देवी — नारद / इंस्पेक्टर नारायण
* 2015-16 — सिया के राम — लक्ष्मण
* 2017 — पेशवा बाजीराव — बाजीराव
* 2017 — मेरी हानिकारक बीवी — अखिलेश पांडे
*2021 - थोड़ा सा बादल थोड़ा सा पानी
*2022 – सिर्फ तुम – डॉक्टर अनुराग शर्मा
*2022 - जय हनुमान – संकटमोचन नाम तिहारो - राम

## सन्दर्भ

## बाहरी कड़ियाँ

* 

श्रेणी:जीवित लोग
श्रेणी:1986 में जन्मे लोग
श्रेणी:भारतीय टेलिविज़न अभिनेता
क्लैमिडियेलीस

**क्लैमिडियेलीस** (Chlamydiales) बैक्टीरिया का एक जीववैज्ञानिक गण है। यह अविकल्पी कोशिकान्तरिक परजीवी होते हैं, यानि केवल किसी अन्य जीव की कोशिकाओं में ही पनप सकते हैं। क्लैमिडियेलीस गण में केवल वह जातियाँ शामिल हैं जिनमें क्लैमिडिया जैसा प्रजनन व जीवन चक्र हो और जिनके कम-से-कम 80% 16S rRNA (राइबोसोम का आर॰ऍन॰ए॰) अथवा 23S rRNA जीन-शृंखला क्लैमिडियेलीस की अन्य जातियों से समानता रखती हों। क्लैमिडियेलीस प्राणियों, कीटों और प्रोटोज़ोआ में रहती हैं।

## इन्हें भी देखें
* क्लैमिडिया (वंश)
* अविकल्पी कोशिकान्तरिक परजीवी

## सन्दर्भ

श्रेणी:क्लैमिडियाए
श्रेणी:बैक्टीरिया गण
क्लैमिडियेसी

**क्लैमिडियेसी** (Chlamydiaceae) ग्राम-ऋणात्मक बैक्टीरिया का एक जीववैज्ञानिक कुल है। इसकी सदस्य जातियों का राइबोसोम आर॰ऍन॰ए॰ (rRNA) जीन-शृंखला में एक-दूसरे से कम-से-कम 90% समानता रखता है, और सभी सदस्य जातियाँ अविकल्पी कोशिकान्तरिक परजीवी हैं। क्लैमिडिया संक्रमण विश्वभर में एक प्रमुख यौनरोग है जो इस कुल के सदस्य क्लैमिडिया वंश द्वारा फैलाया जाता है।

## इन्हें भी देखें
* क्लैमिडिया (वंश)
* क्लैमिडिया संक्रमण
* अविकल्पी कोशिकान्तरिक परजीवी

## सन्दर्भ

श्रेणी:क्लैमिडियाए
श्रेणी:बैक्टीरिया कुल
वीडियो

**वीडियो** एक दृश्य श्राव्य माध्यम का प्रकार है जिससे विभिन्न प्रारूप में छोटे या बड़े चलचित्र का निर्माण किया जाता है। तस्वीरों को क्रममें दिखाकर जीवंत दृश्य का आभास किया जाता है और दृश्य के साथ श्राव्य का भी मिश्रण किया जाता है। वीडियो बनाने हेतु आधुनिक उपकरण सरलता से उपलब्ध है।

श्रेणी:वीडियो
ढकिया नगर पंचायत

'''नगर पंचायत ढकिया''' उत्तरी मुरादाबाद के ब्लॉक डिलारी, तहसील ठाकुरद्वारा में स्थित एक मुस्लिम बहुल नगर है, जिसकी आबादी लगभग 40,000 से ज्यादा है। लगभग 95% मुस्लिम आबादी वाला यह नगर दो ग्राम पंचायतों—ढकिया पीरू और ढकिया जट्ट—से मिलकर बना है। राजनीतिक विवादों के कारण इसका इतिहास ज्यादा शांतिपूर्ण नहीं रहा है।

इस गांव की सड़क डिलारी और ठाकुरद्वारा को एक साथ जोड़ती है। यहां अरबी शिक्षा का एक बड़ा केंद्र है, जहां से हर साल लगभग 100-200 हाफिज़े कुरआन बनते हैं। यहां दूर-दराज के बच्चे  की संख्या में मदरसों में रहकर कुरआन का इल्म हासिल करते हैं।

यहां पर कुछ बड़े स्कूल भी हैं। लोग क्रिकेट और वॉलीबॉल के लिए बहुत जागरूक हैं और हर साल कई प्रतियोगिताएं होती हैं, जिन्हें खेलने और देखने के लिए दूर-दूर से लोग आते हैं। यहां के ज्यादातर लोगों की आय कृषि और अरब देशों में काम करने पर निर्भर है।

## सन्दर्भ

श्रेणी:मुरादाबाद
नाइट्रोस्पिराए

**नाइट्रोस्पिराए** या **नाइट्रोस्पाइरी** (Nitrospirae, दोनों उच्चारण प्रचलित हैं) बैक्टीरिया का एक जीववैज्ञानिक संघ है। इस संघ में केवल एक वर्ग शामिल है, **नाइट्रोस्पिरा** (Nitrospira), जिसमें स्वयं केवल एक ही गण है, **नाइट्रोस्पिरालीस** (Nitrospirales), जिसका स्वयं एकमात्र कुल **नाइट्रोस्पिरासी** (Nitrospiraceae) है। इस में कई वंश आते हैं, जिनमें नाइट्रोस्पिरा (Nitrospira) सबसे विस्तृत है।

## इन्हें भी देखें
* बैक्टीरिया

## सन्दर्भ

*
श्रेणी:बैक्टीरिया संघ
नाइट्रोस्पिरा

**नाइट्रोस्पिरा** (Nitrospira) बैक्टीरिया का एक जीववैज्ञानिक वंश है। इसकी पहली सदस्य जाति सन् 1986 में अमेरिका के अटलांटिक महासागर तट के समीप पाई गई थी, और उसका नाम नाइट्रोस्पिरा मरीना (Nitrospira marina) रखा गया। पहले वैज्ञानिकों की सोच थी कि यह वंश शायद केवल सागरीय क्षेत्रों में ही रहता है लेकिन यह बाद में वाहितमल उपचार केन्द्रों में (जहाँ गन्दा जल साफ़ करा जाता है), कुछ नदियों में और मछलीपालन के लिए बने जलाश्यों के जैवनिस्यंदन यंत्रों में भी पनपते हुए पाए गए हैं। नाइट्रोस्पिरा का पृथ्वी की नाइट्रोजन चक्र में एक महत्वपूर्ण भूमिका है। प्रकृति में इतने स्थानों में पाए जाने के बावजूद इन्हें प्रयोगशाला में उगाना बहुत कठिन है।

## इन्हें भी देखें
* बैक्टीरिया
* नाइट्रोस्पिराए
* नाइट्रोजन चक्र

## सन्दर्भ

श्रेणी:नाइट्रोस्पिराए
श्रेणी:बैक्टीरिया वंश
ऑपरेशन पायथन

**ऑपरेशन पायथन**, ऑपरेशन ट्राइडेंट का अनुवर्ती, 1971 के भारत-पाकिस्तान युद्ध के दौरान भारतीय नौसेना द्वारा पाकिस्तान के बंदरगाह शहर कराची पर किए गए नौसेना के हमले का कूट नाम था। भारत द्वारा कराची बन्दरगाह पर ऑपरेशन ट्राइडेंट के तहत किये गये पहले हमले के बाद, पाकिस्तान ने अपने तट के हवाई निगरानी को बढ़ा दिया क्योंकि अरब सागर में भारतीय नौसेना के बड़े जहाजों की उपस्थिति से उन्हें लगा कि एक और हमले की योजना बनाई जा रही है। पाकिस्तानी युद्धपोतों ने व्यापारिक नौवहन के साथ घुल-मिलकर भारतीय नौसेना को मात देने का प्रयास किया। इन चालों का मुकाबला करने के लिए, 8/9 दिसंबर 1971 की रात को *ऑपरेशन पायथन* लागू किया गया। एक मिसाइल नाव और दो युद्ध-पोत की एक आक्रमणकारी समूह ने कराची के तट पर जहाजों के समूह पर हमला कर दिया। भारत को कोई नुकसान नहीं हुआ, जबकि पाकिस्तानी बेड़े के टैंकर पीएनएस डैका को मरम्मत से परे क्षतिग्रस्त कर दिया गया, और केमेरी ऑयल स्टोरेज पूरी तरह बर्बाद हो गया। कराची बंदरगाह में खड़े दो अन्य विदेशी जहाज भी हमले के दौरान डूब गए।

## सन्दर्भ

श्रेणी:१९७१ का भारत-पाक युद्ध
श्रेणी:भारत के नौसेना युद्ध
ऐक्टीनोमाइसीटालीस

**ऐक्टीनोमाइसीटालीस** (Actinomycetales) ग्राम-धनात्मक बैक्टीरिया का एक जीववैज्ञानिक गण है। इस गण के सदस्यों को अक्सर **ऐक्टीनोमाइसीट** (actinomycete) कहते हैं। ऐक्टीनोमाइसीट जातियाँ विविध हैं और कभी-कभी एक ही जाति के रूप उनकी परिस्थितियों के अनुसार बहुत पृथक दिखते हैं। अधिकांश ऐक्टीनोमाइसीट मायसीलियम के साथ शाखाएँ बनाते हुए फैलते हैं। कुछ जातियाँ अहानिकारक हैं लेकिन कुछ ऐसे रोगजनक भी हैं जो प्रतिजैविक (ऐंटीबायोटिक) से भी आसानी से नहीं मरते। ऐक्टीनोमाइसीट को जीवाणु भोजी (बैक्टीरियोफ़ेज) वायरस द्वारा संक्रमित करा जा सकता है।

## इन्हें भी देखें
* ऐक्टीनोबैक्टीरिया
* स्ट्रेप्टोमाइसीस

## सन्दर्भ

*
श्रेणी:बैक्टीरिया गण
श्रेणी:ऐक्टीनोबैक्टेरिडी
स्ट्रेप्टोमाइसीस

**स्ट्रेप्टोमाइसीस** (Streptomyces) ऐक्टीनोबैक्टीरिया का सबसे विस्तृत जीववैज्ञानिक वंश है, और इसमें 500 से अधिक बैक्टीरिया जातियाँ सम्मिलित हैं, जिन्हें सामूहिक रूप से **स्ट्रेप्टोमाइसीट** (streptomycetes) कहा जाता है। अन्य ऐक्टीनोबैक्टीरिया की तरह स्ट्रेप्टोमाइसीट भी ग्राम-धनात्मक होते हैं, और इनके जीनोम में गुआनिन-साइटोसिन की मात्रा अधिक पाई जाती है। स्ट्रेप्टोमाइसीट मिट्टी और अपघटित होते वनस्पतियों में बहुत मिलते हैं। अपने प्रजनन और फैलाव के लिए यह बीजाणु (स्पोर) बनाते हैं, जिनमें जियोस्मिन (geosmin) नामक रसायन की मौजूदगी के कारण एक स्पष्ट "मिट्टी-जैसी" गंध आती है।

स्ट्रेप्टोमाइसीट चिकित्साशास्त्र और औषधशास्त्र में बहुत महत्वपूर्ण हैं। बैक्टीरिया संक्रमण (इनफ़ेक्शन) के उपचार में प्रयोग होने वाले प्राकृतिक स्रोतों से उपलब्ध दो-तिहाई प्रतिजैविक (ऐंटीबायोटिक) स्ट्रेप्टोमाइसीट द्वारा निर्मित होते हैं, जिसमें नियोमाइसिन, सिपेमाइसिन, ग्रिपेमाइसिन, बोट्रोमाइसिन और क्लोरम्फ़ेनिकोल शामिल हैं। प्रसिद्ध स्ट्रेप्टोमाइसिन नामक प्रतिजैविक दवाई स्ट्रेप्टोमाइसीट द्वारा ही बनाई जाती थी और इसका नाम इसी बैक्टीरिया पर रखा गया था, हालाँकि अब इसे कम प्रयोग किया जाता है। अधिकांश स्ट्रेप्टोमाइसीट रोगजनक नहीं हैं, हालाँकि कुछ जातियाँ मानवों में रोग का कारण होती हैं।

## इन्हें भी देखें
* ऐक्टीनोबैक्टीरिया
* ग्राम-धनात्मक बैक्टीरिया
* बीजाणु
* प्रतिजैविक (ऐंटीबायोटिक)

## सन्दर्भ

*
श्रेणी:बैक्टीरिया वंश
वर्ल्ड फैलोशिप ऑफ बुद्धिस्ट्स

**द वर्ल्ड फैलोशिप ऑफ बुद्धिस्ट्स** (*डब्ल्यूएफबी*; हिन्दी: *विश्व बौद्ध सम्मेलन*) एक अंतरराष्ट्रीय बौद्ध संगठन है। इसे गुनापाला पियासेना माललसेकेरा द्वारा शुरू किया गया, इसकी स्थापना 1950 में कोलंबो, सिलोन में 27 देशों के प्रतिनिधियों द्वारा की गई थी। यद्यपि थेरवादी बौद्ध अनुयायि संगठन में सबसे प्रभावशाली हैं, (इसका मुख्यालय थाईलैंड में है और इसके सभी अध्यक्ष श्रीलंका या दक्षिण पूर्व एशिया से हैं), सभी बौद्ध संप्रदायों के सदस्य डब्लूएफबी में सक्रिय हैं। परंपरागत बौद्ध देशों के अलावा अब भारत, संयुक्त राज्य अमेरिका, ऑस्ट्रेलिया और अफ्रीका और यूरोप के कई देशों सहित 35 देशों में क्षेत्रीय केंद्र हैं। 

वर्तमान में फैलोशिप के अध्यक्ष के रूप में 1999 से थाईलैंड के फैन वन्नमेटी की सेवा कर रहे हैं, जबकि चीन गणराज्य के हिंग युन मानद अध्यक्ष के रूप में कार्य करते हैं।

## अभिप्राय और उद्देश्य
विश्व बौद्ध फैलोशिप के अभिप्राय और उद्देश्य हैं:

# सदस्यों के बीच बुद्ध की शिक्षाओं का सख्ती से पालन और अभ्यास को बढ़ावा देना
# बौद्धों के बीच एकता, एकजुटता और भाईचारे को सुरक्षित करना
# बुद्ध के उत्कृष्ट सिद्धांत का प्रचार करना
# सामाजिक, शैक्षिक, सांस्कृतिक और अन्य मानवीय सेवाओं के क्षेत्र में गतिविधियों को व्यवस्थित और संचालित करना
# पृथ्वी पर खुशी, सद्भाव और शांति के लिए काम करना और एक ही सिरों के लिए काम कर रहे अन्य संगठनों के साथ सहयोग करना

## इन्हें भी देखें
* भारतीय बौद्ध महासभा

## सन्दर्भ
*World Fellowship of Buddhists homepage

श्रेणी:बौद्ध संगठन
श्रेणी:अंतरराष्ट्रीय संगठन
श्रेणी:धार्मिक संगठन 
श्रेणी:श्रीलंका का इतिहास
भारतीय बौद्ध महासभा

**भारतीय बौद्ध महासभा** (अंग्रेजी: *The Buddhist Society of India*) भारतीय बौद्धों का राष्ट्रीय संगठन है। भीमराव आम्बेडकर ने इसकी स्थापना 4 मई 1955 को मुंबई, महाराष्ट्र में गई थी। 8 मई 1955 को बॉम्बे के नरे पार्क में आयोजित एक समारोह में डॉ आम्बेडकर ने बौद्ध धर्म के प्रचार के लिए इस संगठन की स्थापना की औपचारिक घोषणा की। इसका मुख्यालय मुंबई में है। वर्तमान में इसके राष्ट्रीय अध्यक्ष के रूप में भीमराव यशवंत राव अंबेडकर कार्य कर रहे हैं। भारतीय बौद्ध महासभा, अंतर्राष्ट्रीय बौद्ध संघटन वर्ल्ड फैलोशिप ऑफ बुद्धिस्ट्स का सदस्य है। इससे कई भारतीय राज्यों के बौद्ध अनुयायी सदस्य के रूप में जुडे हुए हैं।

## उद्देश
इसके निम्नलिखित उद्देश्य हैं:

# भारत में बौद्ध धर्म के प्रसार को बढ़ावा देना।
# बौद्ध पूजा के लिए विहार (बौद्ध मंदिर) स्थापित करना।
# धार्मिक और वैज्ञानिक विषय के लिए स्कूलों और कॉलेजों की स्थापना करना।
# अनाथालयों, अस्पतालों और राहत केंद्रों की स्थापना करना।
# बौद्ध धर्म के प्रसार करनेवाले लोगों की तैयारी के लिए बौद्ध सेमिनार शुरू करना।
# सभी धर्मों के तुलनात्मक अध्ययन को बढ़ावा देना।
# बौद्ध धर्म के प्रकाशन को और बड़े पैमाने पर बौद्ध धर्म की वास्तविक समझ देने के लिए पुस्तिकाओं और पुस्तिकाओं को जारी करना।
# पुजारी के नए आदेश बनाने के लिए, यदि ऐसा करना आवश्यक हो जाता है।
# प्रकाशन के काम को आगे बढ़ाने के उद्देश्य के लिए एक प्रेस या कई प्रेस स्थापित करना।
# आम कार्रवाई के लिए और फैलोशिप स्थापित करने के लिए भारत के बौद्धों की सभा और सम्मेलन आयोजित करना।

## सन्दर्भ
*World Fellowship of Buddhists homepage

श्रेणी:बौद्ध संगठन
श्रेणी:राष्ट्रीय संगठन
श्रेणी:धार्मिक संगठन 
श्रेणी:भारत में बौद्ध धर्म
श्रेणी:बौद्ध धर्म
श्रेणी:भीमराव आंबेडकर
श्रेणी:भीमराव आम्बेडकर द्वारा स्थापित संगठन एवं संस्थाएँ
उमिया मंदिर, उंझा

[right|thumb|300px|[उंझा स्थित **उमिया माता मन्दिर**]]
गुजरात के मेहसाना जिले के उंझा में स्थित **उमिया मन्दिर** कूर्मि, पटेल,  पाटीदार समाज की कुलदेवी का मन्दिर है। यह मन्दिर लगभग १२०० वर्ष पुराना है किन्तु लगभग सौ वर्ष पूर्व इसका जीर्णोद्धार किया गया था।

## उमिया माता के अन्य मन्दिर
### उमिया धाम अहमदाबाद
11 दिसंबर, 2021 को भारत के गृहमंत्री अमित शाह ने अहमदाबाद के सोला में उमिया परिसर में उमिया माता मंदिर के साथ-साथ इसके परिसर की आधारशिला रखी। 74 हजार वर्ग गज भूमि पर 1500 करोड़ रुपये की लागत से मंदिर व अन्य भवनों का निर्माण किया जाएगा। मंदिर और अन्य भवन का शिलान्यास करने का तीन दिवसीय समारोह 11 दिसम्बर, 2021 को शुरू हुआ था। इस समारोह में प्रधानमंत्री नरेन्द्र मोदी ने भी 13 दिसम्बर को आभासी माध्यम से सम्मिलित हुए थे।

;उमिया धाम परिसर
कदवा पाटीदार समुदाय अहमदाबाद, गुजरात में एक उमिया धाम परिसर का निर्माण कर रहा है। इस परिसर में एक मंदिर, चिकित्सा सुविधाएं, एक प्रवासी भारतीय अतिथिगृह, सम्मेलन कक्ष, वरिष्ठ नागरिक देखभाल सुविधाएं, लड़कों और लड़कियों के लिए छात्रावास, मनोरंजन और खेल सुविधाएं, करियर और व्यवसाय विकास सुविधाएं शामिल होंगी।

### अमेरिका में उमिया माता के मन्दिर
2013 में जॉर्जिया के मैकॉन में कदवा पाटीदार समाज द्वारा उमिया माता का एक मंदिर बनाया गया था।

## सन्दर्भ

## इन्हें भी देखें
* उमिया माता
* उंझा
* पाटीदार

## बाहरी कड़ियाँ
*अहमदाबाद : पाटीदारों ने कुलदेवी का मंदिर बनाने के लिए तीन घंटे में जुटाए 150 करोड़ रुपए

श्रेणी:गुजरात के मंदिर
उंझा

**उंझा** (Unjha) भारत के गुजरात राज्य के महेसाणा ज़िले में स्थित एक नगर व नगरपालिका है।

## इन्हें भी देखें
* महेसाणा ज़िला

## सन्दर्भ

श्रेणी:गुजरात के शहर
श्रेणी:महेसाणा ज़िला
श्रेणी:महेसाणा ज़िले के नगर
असुन्सियोन

**असुन्सियोन** (स्पेनिश उच्चारण: [asunsjon]) पैराग्वे की राजधानी और सबसे बड़ा शहर है। यह शहर पैराग्वे नदी के बाएं तट पर स्थित है, जो लगभग दक्षिण पर पिल्कोकोयो नदी के साथ इस नदी के संगम पर स्थित है। उत्तर-पश्चिम में पराग्वे नदी और असुन्सियोन की खाड़ी, शहर को पैराग्वे के ओसीडेंटल क्षेत्र से और दक्षिण भाग में अर्जेंटीना से अलग करती है। शेष शहर केंद्रीय विभाग से घिरा हुआ है।

## सन्दर्भ

श्रेणी:दक्षिण अमेरिका में राजधानियाँ
श्रेणी:पैराग्वे के शहर
पैराग्वे नदी

**पैराग्वे नदी** (स्पेनिश: रिओ पैरागुए; पुर्तगाली: रियो पैरागुई; गुआरानी: यसरी पैरागुआ), ब्राजील, बोलीविया, पैराग्वे और अर्जेंटीना के माध्यम से दक्षिण-मध्य, दक्षिण अमेरिका की एक प्रमुख नदी है। यह ब्राजील के मेतो ग्रोसो से निकल कर 2,621 किलोमीटर (1,629 मील) का रास्ता तय करते हुए यह अर्जेंटीना के उत्तर में पराना नदी में सम्मलित हो जाती है।

## सन्दर्भ

श्रेणी:दक्षिण अमेरिका की नदियाँ
स्ट्रेप्टोमाइसीटेसी

**स्ट्रेप्टोमाइसीटेसी** (Streptomycetaceae) ऐक्टीनोबैक्टीरिया का एक जीववैज्ञानिक कुल है,जो **स्ट्रेप्टोमाइसीनियाए** (Streptomycineae) नामक उपगण का एकमात्र कुल है। इसमें स्ट्रेप्टोमाइसीस का महत्वपूर्ण वंश शामिल है। प्रसिद्ध स्ट्रेप्टोमाइसिन नामक प्रतिजैविक (ऐंटीबायोटिक), जो तपेदिक की सर्वप्रथम दवाई था, इसी कुल के बैक्टीरिया द्वारा बनाई जाती है।

## इन्हें भी देखें
* स्ट्रेप्टोमाइसीस
* ऐक्टीनोबैक्टीरिया
* ग्राम-धनात्मक बैक्टीरिया
* बीजाणु
* प्रतिजैविक (ऐंटीबायोटिक)

## सन्दर्भ

*
श्रेणी:बैक्टीरिया कुल
कोरीनेबैक्टेरीनी

**कोरीनेबैक्टेरीनी** (Corynebacterineae) ऐक्टीनोमाइसीटालीस का एक जीववैज्ञानिक उपगण है। अन्य ऐक्टीनोबैक्टीरिया की तरह कोरीनेबैक्टेरीनी भी ग्राम-धनात्मक होते हैं, और इनके जीनोम में गुआनिन-साइटोसिन की मात्रा अधिक पाई जाती है। इसके वंशों में तपेदिक और कोढ़ उत्पन्न करने वाला माइकोबैक्टीरियेसी शामिल है।

## इन्हें भी देखें
* ऐक्टीनोमाइसीटालीस
* ग्राम-धनात्मक बैक्टीरिया
* माइकोबैक्टीरियेसी

## सन्दर्भ

*
श्रेणी:ऐक्टीनोबैक्टीरिया
बिहारी मुसलमान

भारत विभाजन के समय जो लोग भारत के बिहार राज्य से तत्कालीन पाकिस्तान में जाकर बसे, उन्हें **बिहारी मुसलमान** कहते हैं। ये हिन्दी/उर्दू बोलते हैं और अधिकांश सुन्नी सम्प्रदाय के हनफ़ी उपसम्प्रदाय के अनुयायी हैं। कुछ लोग शिया भी हैं।

## बिहार के विभिन्न जिलों से आये मुसलमानों की संख्या

## सन्दर्भ

## बाहरी कड़ियाँ
*बांग्लादेश के बिहारी मुसलमान: अपने ही मुल्क में 'बेवतन' हुए लोग

श्रेणी:दक्षिण एशिया का इतिहास
श्रेणी:पाकिस्तान का इतिहास
श्रेणी:भारत का विभाजन
श्रेणी:भारतीय मुस्लिम
श्रेणी:भारत का इतिहास
उमदत उल-उमरा

**गुलाम हुसैन अली खान** (8 जनवरी 1748 - 15 जुलाई 1801) उर्फ गुलाम हुसैन या उमदत उल-उमरा, 1795 से 1801 तक मुगल साम्राज्य में कर्नाटक राज्य के नवाब थे।

उनका वास्तव में उनके दादा, अनवरुद्दीन खान, "अब्दुल वाली" के रूप में नामित किया गया था। लेकिन बाद में उन्हें मुगल सम्राट शाह आलम द्वितीय के दरबार के नाम पर "उमदत उल-उमरा" के रूप में नामित किया गया।

## प्रारंभिक जीवन
उम्दत उल-उमरा ब्रिटिश ईस्ट इंडिया कंपनी के एक कठोर सहयोगी मोहम्मद अली खान वालाजाह के पुत्र थे।

उन्हें 12 अगस्त 1765 को रॉबर्ट क्लाइव के मध्यस्थता के माध्यम से नाथथरनगर (1759-1760), और सुराह ऑफ आर्कोट (1760) के नाइब सुबाह और सम्राट शाह आलम द्वितीय द्वारा उमदत उल-उमर के खिताब में नियुक्त किया गया था।

## शासन
वह अपने पिता की मौत के बाद 16 अक्टूबर 1795 को शासनाधिकार सम्भाला।

उम्दात उल-उमर 1795 से 1801 तक शासन करते थे। अपने शासनकाल के दौरान, ब्रिटिश ईस्ट इंडिया कंपनी ने भूमि के टुकड़े उपहार के रूप में मांगे।

ब्रिटिश ईस्ट इंडिया कंपनी के कई सदस्यों का मानना ​​था कि कर्नाटक के नवाब के रूप में उमदात उल-उमर ने गुप्त रूप से चौथे एंग्लो-मैसूर युद्ध के दौरान टीपू सुल्तान को सहायता प्रदान की थी। 1799 में टीपू सुल्तान के पतन पर, अंग्रेजों ने तुरंत नवाब को टीपू सुल्तान के साथ सहयोग करने का आरोप लगाया और आसानी से राज्य के पूरे प्रशासन को क्षतिपूर्ति के रूप में मांग की।

उम्दात उल-उमर ने ब्रिटिश ईस्ट इंडिया कंपनी की मांगों का जोरदार विरोध किया। उमदात उल-उमर, हालांकि, जल्द ही बाद में, कंपनी द्वारा उद्धृत की मृत्यु हो गई। उम्दात उल-उमर के डोमेन का ब्रिटिश अधिग्रहण उनके भतीजे और उत्तराधिकारी अज़ीम-उद-दौला के शासनकाल के दौरान हुआ था। जैसे ही अजीम-उद-दौला सिंहासन पर चढ़ गए, 31 जुलाई 1801 को उन्हें कर्नाटक के नागरिक और नगरपालिका प्रशासन को ब्रिटिश ईस्ट इंडिया कंपनी को सौंपने वाली कर्नाटक संधि पर हस्ताक्षर करने के लिए मजबूर किया गया। इस दस्तावेज ने प्रदान किया कि अजीम-उद-दौला ने अपनी सभी भूमियों को ब्रिटिश शासन में शामिल किया, जिसमें पालेगारों के क्षेत्र भी शामिल थे।

## इन्हें भी देखें
* कर्नाटिक के नवाब

## बाहरी कड़ियाँ
*
समता सैनिक दल

**समता सैनिक दल** (*समानता के लिए संगठन*) संक्षेप में **एसएसडी**, 13 मार्च 1927 को बाबासाहेब भीमराव आम्बेडकर द्वारा स्थापित एक सामाजिक संगठन हैं, जिसमें भारतीय समाज के सभी उत्पीड़ित वर्गों के अधिकारों कि सुरक्षा का उद्देश्य हैं।

समता सैनिक दल ने भारतीय समाज में सामाजिक सदभाव निर्माण करने के लिए एवं शोषित, पीडित आणि पिछडे वर्गों के लिये अभूतपुर्व योगदान के कार्य में महत्वपूर्ण योगदान दिया है इसलिए भारत सरकार ने  

## सन्दर्भ

## बाहरी कड़ियाँ

* 

श्रेणी:भारत के संगठन
श्रेणी:सामाजिक संगठन
श्रेणी:बौद्ध संगठन
श्रेणी:भीमराव आम्बेडकर द्वारा स्थापित संगठन एवं संस्थाएँ
जेमी पोर्टर

**जेमी पोर्टर** (जन्म; २५ मई १९९३, लिटंस्टटन, लंदन) इंग्लैंड के एक प्रथम श्रेणी क्रिकेट खिलाड़ी है जो एसेक्स के लिए खेलते है। इन्हें २०१८ में भारत के खिलाफ टेस्ट सीरीज में टेस्ट टीम जगह दी गई।

जेमी पोर्टर ने अपना पहला प्रथम श्रेणी क्रिकेट मैच ९ सितंबर २०१४ को केंट काउंटी क्रिकेट टीम के खिलाफ खेला था जबकि पहला लिस्ट ए क्रिकेट मैच ४ अगस्त २०१४ हैम्पशायर के खिलाफ खेला था।

## सन्दर्भ

## बाहरी कड़ियाँ
* 
* 

श्रेणी:इंग्लैंड के क्रिकेट खिलाड़ी
श्रेणी:दाहिने हाथ के गेंदबाज
श्रेणी:1993 में जन्मे लोग
श्रेणी:जीवित लोग